b'\n_START_ARTICLE_\nAdamov most\n_START_PARAGRAPH_\nAdamov most (ang. Adam\'s Bridge, tudi Ramov most) je niz plitvin in nizkih otokov v dol\xc5\xbeini okrog 45km med otokoma Mannar (\xc5\xa0rilanka) in Rameswaram (Indija). Po muslimanskem izro\xc4\x8dilu je Adamov most zgradil Adam na poti proti Adamovem vrhu, po hindujskem izro\xc4\x8dilu pa ga je zgradil vrhovni vladar Rama - sedmi avatar boga Vi\xc5\xa1nuja, ena njegovih najbolj priljubljenih inkarnacij skupaj s Kri\xc5\xa1no in Gautama Budo), da bi re\xc5\xa1il \xc5\xbeeno Sito.\n_START_SECTION_\nGeografija\n_START_PARAGRAPH_\nAdamov most le\xc5\xbei v o\xc5\xbeini na to\xc4\x8dki, kjer sta Indija in \xc5\xa0rilanka najbli\xc5\xbeje. Poteka od otoka Pamban, ki se nahaja ob jugovzhodni obali indijske zvezne dr\xc5\xbeave Tamil Nadu, na otok Mannar, ob severozahodni obali \xc5\xa0rilanke. Na \xc5\xa0rilanki je konec oto\xc4\x8dne verige na otoku Mannar v kraju Talaimannar, na otoku Pamban je na indijskem koncu romarski kraj Rameswaram in prvi, ki ga je uni\xc4\x8dil ciklon leta 1964 Dhanushkodi. Dol\xc5\xbeina med konico vzhodno od Danushkodija in otokom Mannar v velikem loku verige oto\xc4\x8dkov je pribli\xc5\xbeno 30 km._NEWLINE_Adamov most lo\xc4\x8duje Palkov zaliv, ki le\xc5\xbei severno od njega in od Mannarskega zaliva na jugu skozi Palkov preliv. Meja med Indijo in \xc5\xa0rilanko te\xc4\x8de nad enim od majhnih otokov. To naj bi bila najkraj\xc5\xa1a kopenska meja med dvema dr\xc5\xbeavama.\n_START_SECTION_\nIme in mitologija\n_START_PARAGRAPH_\nV Indiji je Adamov most znan po hindujskem mitu kot Ramov most ali Rama Setu (sanskrtsko).  V epski Ramajani je opisano, kako je vojska mitolo\xc5\xa1kih opi\xc4\x8djih ljudi pod vodstvom Hanumana zgradila most, \xc4\x8dez katerega bi bo\xc5\xbeji kralj Rama pri\xc5\xa1el v Lanko, da bi re\xc5\xa1il svojo \xc5\xbeeno Sito, ki jo je ugrabil demonski kralj Ravana. Ortodoksni Hindujci menijo, da je prisotnost oto\xc5\xa1ke verige med Indijo in \xc5\xa0rilanko "dokaz" zgodovinskosti dogodkov, opisanih v Ramajani.\n_START_SECTION_\nProjekt prekopa\n_START_PARAGRAPH_\nAdamov most lahko pre\xc4\x8dkajo le majhne ribi\xc5\xa1ke ladje. Manj\xc5\xa1e ladje lahko uporabljajo prehod Pamban med otokom Pamban in indijskim delom. Ve\xc4\x8dje ladje, ki potujejo med indijsko zahodno in vzhodno obalo, morajo pluti okoli \xc5\xa0rilanke, kar je velik obvoz. Od konca 18. stoletja so bile ideje za izgradnjo plovnega kanala preko Adamovega mosta, ki bi bistveno skraj\xc5\xa1al morske poti. V zadnjem \xc4\x8dasu se je za\xc4\x8del projekt Sethusamudram Shipping Canal. Leta 2004 je vlada dr\xc5\xbeave Tamil Nadu odobrila projekt, vendar se je sre\xc4\x8dala z ostrim nasprotovanjem, \xc5\xa1e posebej iz hindujskih verskih krogov. Projekt je bil vlo\xc5\xbeen na vrhovno sodi\xc5\xa1\xc4\x8de Indije, katerega kon\xc4\x8dna odlo\xc4\x8ditev je v teku.'